**Belasting op Toegevoegde Waarde (BTW)**

**Wat is nuut?**

* **7 Desember 2020 - BTW-versterkings is ingestel**
  + Die VAT201-verklaringvorm op eFiling is omgeskakel van Adobe Flex na HTML5-formaat vir beter gebruikersondervinding en verenigbaarheid.
  + Verwys na die opgedateerde gids vir voltooiïng van die VAT201-verklaring.
* **1 Junie 2020 - Betaling van BTW-aanspreeklikheid verklaar in die VAT215 en die VAT216 rekords.**

Die betaling van die BTW-aanspreeklikheid in die VAT215 en VAT216 rekords, moet deur eFiling aan SARS gemaak word deur die volgende persone:

* + - In die geval van die VAT215-rekord, die ontvanger (waar die ontvanger nie 'n geregistreerde ondernemer is nie) van ingevoerde dienste [soos omskryf in artikel 1(1) van die Wet op BTW],
    - In die geval van die VAT216, die verkoper van goedere, waar die goedere deur artikel 8(1) as verskaf geag word.

Ingevolge artikel 55 van die Wet op BTW, gelees saam met artikel 29 van die Wet op Belastingadministrasie, moet die VAT215 en VAT216 rekords deur die ontvanger of die verkoper (welke een ookal van toepassing is), as toepaslike materiaal behou word.

**Wat is BTW?**

Belasting op toegevoegde waarde is alombekend as BTW. BTW is 'n indirekte belasting op die verbruik van goedere en dienste in die ekonomie. Inkomste word vir die regering ingevorder deur van 'n onderneming [soos omskryf in artikel 1(1) van die Wet op BTW] om vir BTW te registreer. Sodoende sal die onderneming BTW hef op die lewering van goedere en dienste, die invoer van goedere en dienste (onderhewig aan bepaalde voorwaardes). Die onderneming sal ook geregtig wees om enige BTW af te trek wat op die onderneming gehef is, of onder beperkte omstandighede, van 'n onderneming wat nie vir BTW geregistreer is met betrekking tot leweringe aan dit gemaak. BTW is daarom nie kumulatief nie, wat beteken dat 'n krediet/aftrekking toegelaat word vir BTW betaal in vorige stadiums binne die produksie- en verspreidingsketting. Die onderneming is vereis om die verskil te betaal tussen die BTW deur dit gehef en die BTW op dit gehef, of dit moet 'n BTW-terugbetaling eis waar die BTW op dit gehef die BTW deur dit gehef oorskry.

BTW word dus gehef gedurende elke stadium van die produksie- en verspreidingsproses, en dit is proporsioneel tot die prys gehef vir die goedere en dienste.

Die standaardkoers BTW het van 14% tot 15% gestyg vanaf 1 April 2018. Daar is 'n beperkte reeks goedere en dienste wat onderhewig aan BTW teen die nulkoers of wat van BTW vrygestel is.

**Wie moet vir BTW registreer?**

Enige persoon wat 'n onderneming bedryf, soos omskryf in artikel 1(1) van die Wet op BTW, kan kwalifiseer om vir BTW te registreer. 'n Persoon is 'n omskryfde term en sluit in 'n maatskappy, individu, vennootskap, trustfonds en 'n munisipaliteit. Om te registreer, volg die aansoekproses soos uiteengesit op ons webblad oor hoe om vir BTW te registreer.

Dit is verpligtend vir 'n persoon om vir BTW te registreer indien die waarde van belasbare leweransies, R1 miljoen oorskry, of waarskynlik sal oorskry, in enige aaneenlopende tydperk van 12 maande.

'n Persoon kan ook kies om vrywillig te registreer indien die waarde van belasbare leweransies gelewer, of gelewer sal word, R1 miljoen oorskry in enige aaneenlopende tydperk van 12 maande.

Daar is vyf kategorieë vir vrywillige registrasies:

* Die eerste kategorie is van toepassing op 'n bepaalde soort persoon waar daar geen drumpel is vir die waarde van belasbare leweransies nie.
* Die tweede kategorie is van toepassing op 'n persoon wat R50 000 gemaak het in die afgelope tydperk van 12 maande.
* Die derde kategorie is van toepassing op 'n persoon waar die waarde van belasbare leweransies nie R50 000 oorskry het nie en die voorwaardes vir registrasie is gelys in die regulasie.
* Die vierde kategorie is van toepassing op 'n persoon wat 'n onderneming bekom het as 'n lopende saak.
* Die vyfde kategorie is van toepassing op 'n persoon wat 'n bepaalde aard van bedryfsaktiwiteit bedryf, soos gelys in 'n regulasie. Daarby is daar ander algemene vereistes waaraan ook voldoen moet word vir vrywilliglike registrasie vir BTW.

'n Persoon wat geregistreer is (ingevolge verpligte of vrywillige registrasie) of vereis is om te registreer (ingevolge 'n verpligte registrasie) vir BTW, word na verwys as 'n ondernemer.

Jy kan eenmalig registreer vir alle soorte belasting deur die kliëntinligtingstelsel.

**Wanneer moet ek opgawes indien en betalings maak?**

'n Ondernemer word vereis om BTW-opgawes in te dien en betalings van BTW-verpligtinge te maak (of 'n BTW terugbetaling te eis) op of voor die 25ste dag, of die laaste werksdag van die maand, van die maand wat volg op die maand waarin die ondernemer se belastingtydperk eindig. Indien die 25ste dag nie 'n werksdag is nie, is die dag waarop 'n opgawe ingedien moet word en betaling gemaak moet word, die werksdag voor sodanige dag. Laat betalings van BTW sal lei tot boetes en rente.

| **Betalingsmetodes** | **BTW-opgawesperdatum** | **Betalingsperdatum** |
| --- | --- | --- |
| Betalings by ABSA, Albaraka Bank Limited, Access Bank (voorheen Grobank), FNB, HBZ Bank LTD, Nedbank en Standard Bank. | 25ste | 25ste |
| Elektroniese fondsoordragte (insluitend internet oorplasings) | 25ste | 25ste |
| eFiling van opgawe en betaling deur SARS eFiling of deur elektroniese fondsoordragte (internet oorplasings) | Laaste werksdag | Laaste werksdag |

**Hoe kry ek toegang tot BTW-verwante dokumente?**

Die SARS-webtuiste behou nie ou of onttrekte dokumente nie, behalwe vir publikasies deur die Regs- en Beleidafdeling, soos voorheen gepubliseerde proklamasies, regulasies en regeringskennisgewings, asook die geargifeerde VATNews-kopieë.

Die VATNews-publikasies kan gevind word in die Regs- en Beleidafdeling se argief, wat beskikbaar is vir navorsing- en verwysingsdoeleindes.